Document ID: /roh_data/filtered/fineweb-2-filterrobots_roh.jsonl.gz/293

Las bancas centralas vegnan al limit
- Sonda, 3.9.2016, 14:09
Tenor l'Organisaziun per svilup e cooperaziun economica OECD han las bancas d'immissiun nizzegià tut las mesiras pussaivlas per revitalisar la conjunctura.
Sche las regenzas dals stadis na sviluppeschian nagina iniziativa communabla, lura vegnia la carschen da l'economia a restar flaivla. Quai ha annunzià il schef da la OECD, José Ángel Gurría, avant l'inscunter dals G20 en la China.
Tut la lavur saja restada pendida tar las bancas d'immissiun, ha crititgà Gurría. Ussa stoppian las regenzas vegnir activas per purifitgar las structuras.
RR novitads 12:00